《秋夜再宿安茂卿西林次陈性甫韵却寄》
明代·华仲亨

丛林合沓隐丹邱，还指松头倚画楼。兰桨共移明月夜，绮窗遥对乳峰秋。

阶前蟋蟀寒偏急，池上芙蓉晚更幽。寄语陈遵莫投辖，春来还拟复同游。

作者简介：华仲亨(1539--1599)，字起光，号芝台。明无锡人。察子。国子生。选武英殿中书舍人，告疾归。万历十四年(1586)与汪道昆、王世贞等在杭州共举南屏社。